open-index/open-wikipedia-markdown huggingface dataset:
อำเภอสบปราบ

**สบปราบ** () เป็นอำเภอในจังหวัดลำปาง เดิมมีอาณาเขตครอบคลุมพื้นที่อำเภอเสริมงามทั้งหมด ต่อมาทางราชการยุบเป็นกิ่งอำเภอขึ้นอำเภอเกาะคาในปี พ.ศ. 2460 เนื่องจากการงานทางราชการมีน้อย ต่อมาได้ยกฐานะเป็นอำเภอดังเดิมในปี พ.ศ. 2496

[thumb|275x275px|พืชพันธุ์ใน[อุทยานแห่งชาติดอยจง]]

## ที่ตั้งและอาณาเขต
อำเภอสบปราบมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเสริมงาม อำเภอเกาะคา และอำเภอแม่ทะ 
* **ทิศตะวันออก** ติดต่อกับอำเภอวังชิ้น (จังหวัดแพร่) 
* **ทิศใต้** ติดต่อกับอำเภอเถิน 
* **ทิศตะวันตก** ติดต่อกับอำเภอเถินและอำเภอเสริมงาม

## ประวัติ
ในสมัยโบราณพม่าได้ยกกองทัพมาโจมตีไทยตามหัวเมืองต่างๆได้มีกองทัพพม่ามาตั้งค่าย ที่บ้านสบปราบและมีคนไทยในท้องที่สบปราบรวบรวมพลังขึ้นต่อต้านพม่า เมื่อสบโอกาสก็เข้าโจมตีพม่าพร้อม ๆ กัน ณ ที่บ้าน สบปราบในที่สุดพม่าก็ถูกตีแตกพ่ายไปในสถานที่แห่งนี้ จึงได้เรียกว่า "บ้านสบปราบ" ซึ่งแปลได้ว่าได้มาพบข้าสึกและได้โจมตี ข้าสึกพ่ายไป หรืออีกนัยหนึ่งคำว่า สบ หมายถึง ที่ที่ลำห้วยไหลมาบรรจบกับกับแม่น้ำใหญ่ ตามคำเรียกของคนพื้นเมืองเหนือ คำว่า "สบปราบ" คือสถานที่ลำห้วยแม่ปราบไหลมาบรรจบกับแม่น้ำวังตรงจุดนี้

เมื่อราษฎรได้รบพุ่งชนะข้าศึกแล้วก็ได้สร้างหลักฐาน สร้างบ้านเรือนอยู่สถานที่นั้นตลอดมาและมีประชากรจากบ้านเมืองอื่นอพยพเข้ามาทำมาหากินเพิ่มขึ้นจนกลายเป็นชุมชนใหญ่เช่นปัจจุบัน ก่อตั้งเมื่อประมาณปี พ.ศ. 2450 เป็นอำเภอขึ้นตรงต่อจังหวัดลำปาง และมาอีกชั่วระยะหนึ่งในปี พ.ศ. 2460 ได้มีการยุบอำเภอสบปราบลงเป็น กิ่งอำเภอสบปราบ ขึ้นตรงต่ออำเภอเกาะคาเรื่อยมา จนกระทั่งปี พ.ศ. 2496 จึงได้รับแต่งตั้งเป็นอำเภออีกครั้งหนึ่ง

## การแบ่งเขตการปกครอง
### การปกครองส่วนภูมิภาค
อำเภอสบปราบแบ่งพื้นที่การปกครองออกเป็น 4 ตำบล 46 หมู่บ้าน ได้แก่

### การปกครองส่วนท้องถิ่น
ท้องที่อำเภอสบปราบประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลสบปราบ** ครอบคลุมพื้นที่บางส่วนของตำบลสบปราบ
* **องค์การบริหารส่วนตำบลสบปราบ** ครอบคลุมพื้นที่ตำบลสบปราบ (นอกเขตเทศบาลตำบลสบปราบ)
* **องค์การบริหารส่วนตำบลสมัย** ครอบคลุมพื้นที่ตำบลสมัยทั้งตำบล
* **องค์การบริหารส่วนตำบลแม่กัวะ** ครอบคลุมพื้นที่ตำบลแม่กัวะทั้งตำบล
* **องค์การบริหารส่วนตำบลนายาง** ครอบคลุมพื้นที่ตำบลนายางทั้งตำบล

## อ้างอิง

สบปราบ
ฝุ่นคันทอร์

**ฝุ่นคันทอร์** () เป็นการขยายนิยามเซตคันทอร์ออกมาเป็นวัตถุหลายมิติ สามารถสร้างได้จากผลคูณคาร์ทีเซียนของเซตคันทอร์กับตัวมันเอง ฝุ่นคันทอร์ตั้งชื่อตามนักคณิตศาสตร์ชาวเยอรมันที่ชื่อ "เกออร์ก คันทอร์" ฝุ่นคันทอร์มีการวัดเป็นศูนย์เช่นเดียวกับเซตคันทอร์

หมวดหมู่:แฟร็กทัล
อำเภอมะนัง

**มะนัง** (มลายูไทรบุรี بوينا ; Buena, บือแน) เป็นอำเภอในจังหวัดสตูล โดยมีนามตามเอกสารของมณฑลภูเก็ตว่า "มามั่งนังกะรา" ก่อนจะกร่อนลงเป็น "มานัง" หรือ "มะนัง"

## ที่ตั้งและอาณาเขต
อำเภอมะนัง มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอทุ่งหว้า
* **ทิศตะวันออกและทิศใต้** ติดต่อกับอำเภอควนกาหลง 
* **ทิศตะวันตก** ติดต่อกับอำเภอละงู

## ประวัติ
ตามเอกสารของมณฑลภูเก็ต ท้องที่เดิมมีฐานะเป็นตำบลชื่อ "มามั่งนังกะรา" อยู่ในอำเภอมำบัง (อำเภอเมืองสตูล) ก่อนภายหลังจะกร่อนเหลือเพียง *มานัง* ภายหลังได้ยุบรวมกับตำบลแป-ระ และได้ย้ายมาเป็นส่วนหนึ่งของกิ่งอำเภอควนกาหลง ต่อมามีการพิจารณาแยกตำบลท่าแพเป็นกิ่งอำเภอ แต่ยังมีหมู่บ้านที่สะดวกในการติดต่อราชการกับกิ่งอำเภอควนกาหลง จึงแยกตำบลแป-ระ ตั้งเป็น ตำบลนิคมพัฒนา เพื่อให้ 16 หมู่บ้านนั้นขึ้นกับกิ่งอำเภอเดิม

ปี พ.ศ. 2525 ได้แยกตำบลนิคมพัฒนา ตั้งเป็น ตำบลปาล์มพัฒนา ก่อนที่ พ.ศ. 2537 นายอนุชา โมกขะเวส ผู้ว่าราชการจังหวัดสตูล พิจารณาว่าตำบลนิคมพัฒนา และตำบลปาล์มพัฒนา เป็นพื้นที่ห่างไกลจากอำเภอต้นสังกัดถึง 25 กิโลเมตร รวมทั้งสภาพพื้นที่ปัจจุบันพัฒนาทั้งด้านผังเมืองและประชากรอย่างรวดเร็ว ปี พ.ศ. 2539 จึงประกาศจัดตั้งเป็นกิ่งอำเภอ โดยใช้ชื่อตามประวัติศาสตร์เดิมคือ "มะนัง" และยกฐานะเป็นอำเภอในปี พ.ศ. 2550

## การแบ่งเขตการปกครอง
### การปกครองส่วนภูมิภาค
อำเภอมะนังแบ่งพื้นที่การปกครองออกเป็น 2 ตำบล 19 หมู่บ้าน ได้แก่

### การปกครองส่วนท้องถิ่น
ท้องที่อำเภอมะนังประกอบด้วยองค์กรปกครองส่วนท้องถิ่น 2 แห่ง ได้แก่
* **[[ตำบลปาล์มพัฒนา|องค์การบริหารส่วนตำบลปาล์มพัฒนา]]** ครอบคลุมพื้นที่ตำบลปาล์มพัฒนาทั้งตำบล
* **[[ตำบลนิคมพัฒนา (อำเภอมะนัง)|องค์การบริหารส่วนตำบลนิคมพัฒนา]]** ครอบคลุมพื้นที่ตำบลนิคมพัฒนาทั้งตำบล

## อ้างอิง

มะนัง
พิพิธภัณฑสถานแห่งชาติ เรือพระราชพิธี

thumb|200px|ภายในพิพิธภัณฑสถานแห่งชาติ เรือพระราชพิธี
**พิพิธภัณฑสถานแห่งชาติ เรือพระราชพิธี** เป็นพิพิธภัณฑ์ที่ตั้งอยู่บริเวณปากคลองบางกอกน้อย เขตบางกอกน้อย ภายในพิพิธภัณฑ์ฯ จัดแสดงเรือพระราชพิธีสำคัญ 8 ลำ ได้แก่ เรือพระที่นั่งสุพรรณหงส์ เรือพระที่นั่งอนันตนาคราช เรือพระที่นั่งอเนกชาติภุชงค์ เรือพระที่นั่งนารายณ์ทรงสุบรรณ รัชกาลที่ 9 เรือครุฑเหินเห็จ เรือกระบี่ปราบเมืองมาร เรืออสุรวายุภักษ์ และเรือเอกไชยเหินหาว

นอกจากเรือพระที่นั่งและเรือต่าง ๆ ที่ใช้ในกระบวนพยุหยาตราทางชลมารคที่จัดแสดงอยู่ในพิพิธภัณฑ์ฯ แล้ว ยังมีเครื่องประกอบและสิ่งของเครื่องใช้ในพระราชพิธีต่าง ๆ จัดแสดงอยู่ด้วย เช่น บัลลังก์บุษบก บัลลังก์กัญญา พายชนิดต่าง ๆ และเครื่องแต่งกายของเหล่าฝีพาย

เดิมเป็นอู่หรือโรงเก็บเรือพระราชพิธี โดยมีสำนักพระราชวังและกองทัพเรือควบคุมดูแล เมื่อคราวสงครามโลกครั้งที่ 2 อู่และเรือพระราชพิธีบางส่วนถูกระเบิดได้รับความเสียหาย และอยู่ในสภาพทรุดโทรมต่อมาอีกหลายปี
       
ใน พ.ศ. 2490 สำนักพระราชวังและกองทัพเรือได้มอบหมายให้กรมศิลปากรบูรณะซ่อมแซมเรือพระที่นั่งและเรือเก่าที่ใช้ในพระราชพิธี ซึ่งล้วนแต่มีความสำคัญทางประวัติศาสตร์ ความงดงามทางศิลปกรรม แล้วใน พ.ศ. 2517 กรมศิลปากรได้ขึ้นทะเบียนเรือพระที่นั่งต่าง ๆ ให้เป็นมรดกของชาติ พร้อมกับยกฐานะของอู่เรือหลวงขึ้นเป็น “พิพิธภัณฑสถานแห่งชาติ เรือพระราชพิธี”

## อ้างอิง
* ประวัติความเป็นมา พิพิธภัณฑสถานแห่งชาติ เรือพระราชพิธี
* พิพิธภัณฑสถานแห่งชาติ เรือพระราชพิธี โดย ผู้จัดการออนไลน์ 10 กันยายน 2545 16:03 น. 

## แหล่งข้อมูลอื่น

เรือพระราชพิธี
หมวดหมู่:เรือพระราชพิธี
เรือพระราชพิธี
หมวดหมู่:ก่อตั้งในกรุงเทพมหานครในปี พ.ศ. 2517
เรือพระราชพิธี
หมวดหมู่:เรือในประเทศไทย
เรือพระราชพิธี
พิพิธภัณฑ์บ้านจิม ทอมป์สัน

**พิพิธภัณฑ์บ้านจิม ทอมป์สัน** () เป็นพิพิธภัณฑ์ที่ ตั้งอยู่ที่บ้านเรือนไทยของจิม ทอมป์สัน ริมคลองแสนแสบ ฝั่งตรงข้ามคลองกับชุมชนบ้านครัว ซึ่งเป็นชุมชนมุสลิม เป็นชุมชนทอผ้าแห่งหนึ่งที่ยังหลงเหลืออยู่ในพระนคร จิม ทอมป์สันย้ายมาอาศัยอยู่ที่นี่ตั้งแต่ พ.ศ. 2490 จนกระทั่งหายสาบสูญเมื่อ พ.ศ. 2510 

จิม ทอมป์สันเริ่มสร้างหมู่เรือนไทยเมื่อ พ.ศ. 2502 บนพื้นที่ประมาณ 5 ไร่เศษ โดยได้ซื้อเรือนไทยจากตระกูลพงศยมัด ด้วยสนนราคา 45,000 บาท เมื่อ พ.ศ. 2501 จากนั้นได้ตระเวนซื้อบ้านไทยที่อำเภอผักไห่ จังหวัดพระนครศรีอยุธยา บรรทุกลงเรือตามแม่น้ำเจ้าพระยาแล้วเลาะคลองแสนแสบมายังบ้านครัว รวมถึงนางสุรีย์ มนูทัศน์ ได้มอบเรือนไทยหลังหนึ่งให้เปล่ากับจิม ทอมป์สัน เพื่อเป็นมิตรภาพในการลงทุนค้าขายผ้าไหม จากนั้น พ.ศ.    2502 เล็ก มานะเกษม เป็นนายช่างควบคุมการก่อสร้างโดยไม่ขอรับค่าแรงส่วนตัวเพราะร่วมลงทุนค้าผ้าไหมด้วยกัน จนก่อสร้างเป็นเรือนไทย 6 หลังแล้วเสร็จ เปิดต้อนรับผู้เข้าชมตั้งแต่ พ.ศ. 2507 จนเมื่อ พ.ศ. 2510 จิม ทอมป์สันได้หายสาบสูญ ทรัพย์สินของเขาได้รับอนุญาตจากรัฐบาลให้ก่อตั้งเป็นมูลนิธิเจมส์ เอชดับเบิลยู ทอมป์สัน เพื่อดูแลรักษาบ้านและทรัพย์สินของจิม ต่อมามูลนิธิฯ ได้ซื้อที่ดินเพื่อการก่อสร้างอาคารใหม่เพิ่มเติม

ปัจจุบันพิพิธภัณฑ์บ้านจิม ทอมป์สัน อยู่ในความดูแลของมูลนิธิจิม ทอมป์สัน จัดแสดงศิลปวัตถุของเอเชียตะวันออกเฉียงใต้ โดยเฉพาะพระพุทธรูปยุคสมัยต่างๆ ไว้เป็นจำนวนมาก ตัวอาคารเรือนไทยได้รับรางวัลอาคารอนุรักษ์ดีเด่น ประจำปี พ.ศ. 2539 จากสมาคมสถาปนิกสยาม ในพระบรมราชูปถัมภ์

## อ้างอิง

## แหล่งข้อมูลอื่น
* ประวัติจากเว็บไซต์พิพิธภัณฑ์บ้านจิม ทอมป์สัน

บ้านจิม ทอมป์สัน
หมวดหมู่:เรือนไทย
หมวดหมู่:อาคารอนุรักษ์
หมวดหมู่:สถานที่ที่ตั้งชื่อตามนามของบุคคลสำคัญของไทย
บ้านจิม ทอมป์สัน
จำนวนเฉพาะแมร์แซน

**จำนวนเฉพาะแมร์แซน** () เป็นตัวเลขจำนวนเฉพาะที่อยู่ในรูปของ

::M_p = 2^p-1\,

จำนวนเฉพาะแมร์แซน ได้มาจากชื่อนักคณิตศาสตร์ชาวฝรั่งเศส มาแร็ง แมร์แซน (Marin Mersenne) มีชีวิตอยู่สมัยศตวรรษที่ 17 ได้รับการยกย่องว่าเป็นผู้คิดวิธีที่ง่ายที่สุดในการทดสอบเลขจำนวนเฉพาะ โดยได้ทำการศึกษาเลขจำนวนเฉพาะในรูปแบบ 2*p* - 1 ซึ่งพบว่า 2*p* - 1 ไม่เป็นจำนวนเฉพาะทุกตัว 

จำนวนเฉพาะที่มากที่สุดเท่าที่มีการค้นพบ  เป็นจำนวนเฉพาะแมร์แซน ในลำดับที่ 50

จำนวนเฉพาะที่มีขนาดใหญ่มาก (ใหญ่กว่า 10100) นำไปใช้ประโยชน์ในขั้นตอนวิธีเข้ารหัสลับแบบกุญแจสาธารณะ นอกจากนี้ยังใช้ในตารางแฮช (hash tables) และเครื่องสุ่มเลขเทียม

## ตารางจำนวนเฉพาะ

## เชิงอรรถ
### หมายเหตุ


### อ้างอิง

* ม.มิสซูรีพบจำนวนเฉพาะขนาดใหญ่ที่สุด 9.1 ล้านหลัก  โดย ผู้จัดการออนไลน์ 5 มกราคม 2549 06:55 น.

หมวดหมู่:ลำดับจำนวนเต็ม
หมวดหมู่:จำนวนเฉพาะ
หมวดหมู่:ปัญหาทางคณิตศาสตร์ที่ยังแก้ไม่ได้
หอสักการะฟ้า

**หอสักการะฟ้า** (จีนตัวย่อ: 天坛; จีนตัวเต็ม: 天壇; พินอิน: Tiāntán ภาษาแมนจู: Abkai mukdehun) ตั้งอยู่ในกรุงปักกิ่ง สาธารณรัฐประชาชนจีน สร้างในสมัยจักรพรรดิหย่งเล่อแห่งราชวงศ์หมิง เมื่อ พ.ศ. 1963 (ค.ศ. 1420) โดยมีชื่อว่า เทียนตี้ถัน แปลว่า หอสักการะฟ้าดิน ต่อมาใน พ.ศ. 2077 (ค.ศ. 1534) ได้มีการสร้างหอสักการะดินขึ้นอีกแห่ง หอฟ้าดินจึงเปลี่ยนชื่อเปลี่ยนชื่อเป็นหอสักการะฟ้าเพียงอย่างเดียว ครั้น พ.ศ. 2432 (ค.ศ. 1889) ฟ้าผ่าหอเสียหาย จึงสร้างขึ้นใหม่เมื่อ พ.ศ. 2449 (ค.ศ. 1906)

ตัวหอมีเส้นผ่าศูนย์กลางยาว 32.5 เมตร และ สูง 38 เมตร โดยมิได้ใช้ตะปูแม้แต่ตัวเดียว หอนี้ได้รับลงทะเบียนเป็นมรดกโลกเมื่อ พ.ศ. 2541 (ค.ศ. 1998)

## อ้างอิง

หมวดหมู่:สิ่งก่อสร้างในคริสต์ศตวรรษที่ 15
หมวดหมู่:สิ่งก่อสร้างในปักกิ่ง
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:สถานที่ท่องเที่ยวระดับ AAAAA ในประเทศจีน
จิ่วไจ้โกว

**จิ่วไจ้โกว ** (, ความหมาย *หุบเขาเก้าหมู่บ้าน*; ) เป็นพื้นที่อนุรักษ์ธรรมชาติทางตอนเหนือของมณฑลเสฉวน ประเทศสาธารณรัฐประชาชนจีน มีชื่อเสียงจากน้ำตกหลายระดับชั้นและทะเลสาบที่มีสีสันงดงาม และได้รับการประกาศให้เป็นมรดกโลกเมื่อปี พ.ศ. 2535

## สภาพทางภูมิศาสตร์

จิ่วไจ้โกวตั้งอยู่ทางตอนใต้สุดของเทือกเขาหมินซาน ห่างจากเมืองเฉิงตูไปทางเหนือ 330 กิโลเมตร ถือเป็นส่วนหนึ่งของเทศมณฑล Nanping ในเขตปกครองตนเองชนชาติทิเบตและเชียงอาป้า ทางตะวันตกเฉียงเหนือของมณฑลเสฉวน ใกล้เขตแดนของมณฑลกานซู

บริเวณหุบเขามีพื้นที่อย่างน้อย 240 ตารางกิโลเมตร ขณะที่องค์กรด้านการอนุรักษ์บางแห่งกำหนดให้มีพื้นที่ 600-700 ตารางกิโลเมตร โดยมีพื้นที่กันชนเพิ่มเข้ามา 400 - 600 ตารางกิโลเมตร ระดับความสูงจะแตกต่างไปตามแต่ละพื้นที่ โดยมีทั้งพื้นที่มีมีความสูง 1,998 - 2,140 เมตร (ที่ปากทางเข้าหุบเขาซูเจิ้ง) ไปจนถึง 4,558 - 4,764 เมตร (บนภูเขา Ganzigonggai ที่ส่วนยอดสุดของหุบเขา Zechawa)

สภาพอากาศในหุบเขาจัดว่าหนาวเย็น ตลอดปีมีอุณหภูมิเฉลี่ย 7.2&nbsp;°C เดือนมกราคม -1&nbsp;°C และเดือนกรกฎาคม 17&nbsp;°C ปริมาณน้ำฝนตลอดทั้งปี 661 มิลลิเมตร โดยเป็นปริมาณระหว่างเดือนพฤษภาคมถึงตุลาคมราว 80%

## ข้อมูลทางประวัติศาสตร์

พื้นที่อันห่างไกลแห่งนี้มีชาวทิเบตและเชียงตั้งรกรากอยู่มานานหลายศตวรรษ แต่ไม่ได้มีการสำรวจอย่างเป็นทางการจนกระทั่งปี พ.ศ. 2515 มีการทำธุรกิจตัดไม้อย่างหนักจนถึงปี พ.ศ. 2522 ซึ่งรัฐบาลจีนได้สั่งห้ามกิจการดังกล่าว และประกาศพื้นที่นี้เป็นอุทยานแห่งชาติในปี พ.ศ. 2525 จนกระทั่ง พ.ศ. 2527 จึงได้เปิดให้นักท่องเที่ยวเข้าชม โดยการวางกฎระเบียบและสถานที่ต่าง ๆ ภายในอุทยานเสร็จสมบูรณ์ใน พ.ศ. 2531 และในปี พ.ศ. 2535 องค์การยูเนสโกได้ประกาศพื้นที่นี้ให้เป็นมรดกโลก และเป็น World Biosphere Reserve ใน พ.ศ. 2540

ตั้งแต่เริ่มเปิดให้นักท่องเที่ยวเข้าชม จำนวนนักท่องเที่ยวได้เพิ่มมากขึ้นทุกปี โดยในปีเช่น
*พ.ศ. 2527 มีนักท่องเที่ยวจำนวน 5,000 คน 
*พ.ศ. 2534 มีนักท่องเที่ยวจำนวน 170,000 คน 
*พ.ศ. 2538 มีนักท่องเที่ยวจำนวน 160,000 คน
*พ.ศ. 2540 มีนักท่องเที่ยวจำนวน 200,000 คน 
โดยเป็นชาวต่างชาติประมาณ 3,000 คน ปี
*พ.ศ. 2545 มีนักท่องเที่ยวจำนวน 1,190,000 คน 
*พ.ศ. 2547 มีนักท่องเที่ยวเฉลี่ยวันละ 7,000 คน

หมวดหมู่:IUCN ประเภท III
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางธรรมชาติ
หมวดหมู่:หุบเขา
หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:สถานที่ท่องเที่ยวในมณฑลเสฉวน
อำเภอแม่ทา

**แม่ทา** () เป็นอำเภอหนึ่งในจังหวัดลำพูน และเป็นอำเภอที่มีเส้นทางคมนาคมที่สำคัญ คือ ถนนซูเปอร์ไฮเวย์เชียงใหม่-ลำปาง และทางรถไฟสายเหนือ นอกจากนั้นแล้วยังมีแหล่งท่องเที่ยวธรรมชาติที่มีชื่อเสียง ได้แก่ อุทยานแห่งชาติดอยขุนตาน อุโมงค์ขุนตาน และสถานีรถไฟขุนตาน

## ประวัติ
อำเภอแม่ทาเดิมเป็นพื้นที่ป่าไม้ทั้งหมด ตั้งอยู่เชิงเทือกเขาขุนตาน ไม่มีผู้คนตั้งบ้านเรือนอาศัยอยู่เลย จนเมื่อราว 200 ปีเศษมานี้ ได้มีหัวหน้าชาวไทใหญ่คนหนึ่งชื่อนายฮ้อย คำอ่าง เป็นผู้อพยพครอบครัวและบริวารมาตั้งรกราก ทำมาหากินตั้งเป็นหมู่บ้านขึ้นในชั้นแรกมีบ้านศาลาแม่ทาก่อน ต่อมาได้ขยายเป็นชุมชนใหญ่และอยู่ในเขตการปกครองของอำเภอเมืองลำพูน

* วันที่ - 2482 แยกพื้นที่ตำบลทาปลาดุก ตำบลทาสบเส้า ตำบลทากาศ และตำบลทาขุมเงิน อำเภอเมืองลำพูน มาตั้งเป็น**กิ่งอำเภอแม่ทา** ขึ้นกับอำเภอเมืองลำพูน
*วันที่ 10 มิถุนายน 2490 ตั้งตำบลทาขุมเงิน แยกออกจากตำบลทากาศ
* วันที่ 20 กันยายน 2499 จัดตั้งสุขาภิบาลทาสบเส้า ในท้องที่บางส่วนของตำบลทาสบเส้า
* วันที่ 22 กรกฎาคม 2501 ยกฐานะจากกิ่งอำเภอแม่ทา อำเภอเมืองลำพูน เป็น **อำเภอแม่ทา**
* วันที่ 18 กันยายน 2523 ตั้งตำบลทาทุ่งหลวง แยกออกจากตำบลทากาศ
* วันที่ 22 เมษายน 2535 จัดตั้งสุขาภิบาลทากาศ ในท้องที่บางส่วนของตำบลทากาศ ตำบลทาขุมเงิน และตำบลทาทุ่งหลวง
* วันที่ 22 ธันวาคม 2536 ตั้งตำบลปงแม่ลอบ แยกออกจากตำบลทาขุมเงิน
* วันที่ 16 มกราคม 2539 เปลี่ยนแปลงชื่อตำบลปงแม่ลอบ อำเภอแม่ทา เป็นตำบลทาแม่ลอบ เพื่อให้สอดคล้องกับความเข้าใจที่ราษฎรรู้จัก และเรียกกันอยู่เดิม ตลอดจนเพื่อเป็นเอกลักษณ์ของอำเภอแม่ทา ที่มีนามเรียกขานชื่อทุกตำบลขึ้นต้นด้วยคำว่า "ทา"
* วันที่ 25 พฤษภาคม 2542 ยกฐานะจากสุขาภิบาลทาสบเส้า และสุขาภิบาลทากาศ เป็นเทศบาลตำบลทาสบเส้า และเทศบาลตำบลทากาศ ตามลำดับ



## ที่ตั้งและอาณาเขต
อำเภอแม่ทาตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเมืองลำพูน และอำเภอแม่ออน (จังหวัดเชียงใหม่) 
* **ทิศตะวันออก** ติดต่อกับอำเภอเมืองลำปาง อำเภอห้างฉัตร และอำเภอเสริมงาม (จังหวัดลำปาง)
* **ทิศใต้** ติดต่อกับอำเภอทุ่งหัวช้างและอำเภอบ้านโฮ่ง
* **ทิศตะวันตก** ติดต่อกับอำเภอบ้านโฮ่งและอำเภอป่าซาง

## การแบ่งเขตการปกครอง
### การปกครองส่วนภูมิภาค
อำเภอแม่ทาแบ่งพื้นที่การปกครองออกเป็น 6 ตำบล 68 หมู่บ้าน ได้แก่

### การปกครองส่วนท้องถิ่น
ท้องที่อำเภอแม่ทาประกอบด้วยองค์กรปกครองส่วนท้องถิ่น 8 แห่ง ได้แก่

* **เทศบาลตำบลทาสบเส้า** ครอบคลุมพื้นที่บางส่วนของตำบลทาสบเส้า
***เทศบาลตำบลทากาศ** ครอบคลุมพื้นที่บางส่วนของตำบลทากาศ ตำบลทาขุมเงิน และตำบลทาทุ่งหลวง
***เทศบาลตำบลทาสบชัย** ครอบคลุมพื้นที่ตำบลทาสบเส้า (นอกเขตเทศบาลตำบลทาสบเส้า)
* **เทศบาลตำบลทาปลาดุก** ครอบคลุมพื้นที่ตำบลทาปลาดุกทั้งตำบล
* **เทศบาลตำบลทากาศเหนือ** ครอบคลุมพื้นที่ตำบลทากาศ (นอกเขตเทศบาลตำบลทากาศ)
* **เทศบาลตำบลทาทุ่งหลวง** ครอบคลุมพื้นที่ตำบลทาทุ่งหลวง (นอกเขตเทศบาลตำบลทากาศ)
* **เทศบาลตำบลทาขุมเงิน** ครอบคลุมพื้นที่ตำบลทาขุมเงิน (นอกเขตเทศบาลตำบลทากาศ)
* **องค์การบริหารส่วนตำบลทาแม่ลอบ** ครอบคลุมพื้นที่ตำบลทาแม่ลอบทั้งตำบล

## แหล่งท่องเที่ยว
* อุทยานแห่งชาติดอยขุนตาน
* อุโมงค์ขุนตาน
* สถานีรถไฟขุนตาน
* ทิวเขาขุนตาน


ไฟล์:Doi Khun Tan peak, Thailand - panoramio.jpg|อุทยานแห่งชาติดอยขุนตาล
ไฟล์:Khun Tan Tunnel (I).jpgอุโมงค์ขุนตาน
ไฟล์:Bahnhof Khun Tan mit Schienenstrang.jpg|สถานีรถไฟขุนตาน
ไฟล์:Mae Lao-816.JPG|ทิวเขาขุนตาน


## อ้างอิง


แม่ทา
พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550

**พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550** เป็นกฎหมายไทย ประเภท พระราชบัญญัติ ตราโดย สภานิติบัญญัติแห่งชาติ, พระบาทสมเด็จพระมหาภูมิพลอดุลยเดชมหาราช บรมนาถบพิตร ลงพระปรมาภิไธยเมื่อวันที่ 10 มิถุนายน 2550, ประกาศในราชกิจจานุเบกษา เมื่อวันที่ 18 มิถุนายน 2550 และมีผลใช้บังคับในอีกสามสิบวันให้หลัง คือ ตั้งแต่วันที่ 17 กรกฎาคม 2550

## โครงสร้าง

## การตรวจชำระ

## การนำไปปฏิบัติ
ระหว่างเดือนกรกฎาคม 2550 ถึงธันวาคม 2554 มีการเปิดเว็บไซต์ทั้งสิ้น 81,213 ยูอาร์แอล ประมาณร้อยละ 75 เป็นเนื้อหาและภาพดูหมิ่น หมิ่นประมาท พระมหากษัตริย์ พระราชินี และรัชทายาท แม้กฎหมายกำหนดให้ศาลเป็นองค์กรผู้กลั่นกรองคำร้องให้ปิดกั้นเว็บไซต์ แต่พบว่าจากคำสั่งศาลทั้งสิ้น 156 ฉบับ มีถึง 142 ฉบับที่ศาลออกคำสั่งในวันเดียวกันกับที่กระทรวงไอทีซียื่นคำร้อง โดยในปี 2552 และ2553 ศาลมีคำสั่งปิดกั้นโดยเฉลี่ยถึง 326 ยูอาร์แอลต่อวัน และ 986 ยูอาร์แอลต่อวันตามลำดับ

คดีความตาม พ.ร.บ.คอมพิวเตอร์ พบว่า มีคดีความทั้งสิ้น 325 คดี ซึ่งพบว่าคดีที่ขึ้นสู่ชั้นศาลเป็นคดีที่เกี่ยวกับการเผยแพร่เนื้อหาร้อยละ 66.15 ขณะที่คดีที่กระทำต่อตัวระบบหรือข้อมูลคอมพิวเตอร์ หรือที่เรียกว่า อาชญากรรมคอมพิวเตอร์โดยแท้ คิดเป็นร้อยละ 19 เท่านั้น

วันที่ 12 เมษายน 2560 รักษาราชการแทนปลัดกระทรวงดิจิทัลเพื่อเศรษฐกิจและสังคมลงนามประกาศกระทรวงดิจิทัลเพื่อเศรษฐกิจและสังคมให้ประชาชนงดการติดตาม ติดต่อหรือเผยแพร่เนื้อหาข้อมูลของสมศักดิ์ เจียมธีรสกุล, ปวิน ชัชวาลพงศ์พันธ์ และแอนดรูว์ แม็กเกรเกอร์ มาร์แชลล์ โดยอ้างคำสั่งศาลอาญาให้ระงับการแพร่หลายซึ่งข้อมูลคอมพิวเตอร์อันไม่เหมาะสมตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550

ตั้งแต่ปี 2561 ทางการฟ้องความผิดเกี่ยวกับสถาบันพระมหากษัตริย์ตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 แทน เช่น จากโพสต์ #ขบวนเสด็จ ที่พูดถึงการปิดถนนให้ขบวนเสด็จของพระบรมวงศานุวงศ์ผ่านในปี 2562 ถูกดำเนินคดีตาม พ.ร.บ. คอมพิวเตอร์

## การวิพากษ์วิจารณ์
การบัญญัติฐานความผิดที่ไม่ชัดเจน ทำให้มีการใช้มาตรา 14 (2) “ความเสียหายต่อความมั่นคง” ควบคู่กับคดีความมั่นคง และมาตรา  14 (3) “ก่อให้เกิดความตื่นตระหนกแก่ประชาชน” ร่วมกับประมวลกฎหมายอาญา มาตรา 112

## อ้างอิง

## แหล่งข้อมูลอื่น
* บทวิเคราะห์พระราชบัญญัติว่าด้วยการกระทำาความผิดเกี่ยวกับคอมพิวเตอร์ โดย ศิลป์ฟ้า ตันศราวุธ และ โทบี้ เมนเดล, พฤษภาคม 2553
* สรุปสถานการณ์การควบคุมและปิดกั้นสื่อออนไลน์ พ.ศ. 2550-2553 สถิติการใช้พ.ร.บ.คอมพิวเตอร์ฯ ในการดำเนินคดีและการปิดกั้นเว็บไซต์
* The Analysis of the Computer Crime Act in Thailand

การกระทำความผิดเกี่ยวกับคอมพิวเตอร์
หมวดหมู่:กฎหมายคอมพิวเตอร์
ว่าด้วยการกระทำความผิดเกี่ยวกับคอมพิวเตอร์
อำเภอทุ่งหัวช้าง

**ทุ่งหัวช้าง** () เป็นอำเภอหนึ่งในจังหวัดลำพูน และเป็นแหล่งกำเนิดต้นแม่น้ำลี้ แม่น้ำสายสำคัญของจังหวัด

## ประวัติ
อำเภอทุ่งหัวช้าง  ได้จัดตั้งขึ้นโดยประกาศกระทรวงมหาดไทย  เมื่อวันที่ 1 กุมภาพันธ์ 2520  โดยแยกตำบลตะเคียนปม ตำบลทุ่งหัวช้าง และตำบลบ้านปวง ออกจากเขตการปกครองของอำเภอลี้ จังหวัดลำพูน มาจัดตั้งเป็นกิ่งอำเภอทุ่งหัวช้าง  ด้วยเหตุผลที่ว่าทั้งสามตำบลอยู่ห่างไกลจากตัวอำเภอลี้ การคมนาคมไม่สะดวก ประกอบกับมีการแทรกซึมของพรรคคอมมิวนิสต์แห่งประเทศไทย จึงจำเป็นต้องแยกแล้วจัดตั้งเป็นกิ่งอำเภอ ในระยะเริ่มแรกทางราชการได้ใช้สถานีอนามัยตำบลทุ่งหัวช้างเป็นที่ว่าการชั่วคราว ต่อมาเมื่อเห็นว่าคับแคบจึงได้ย้ายมาอาศัยอาคารเรียนในบริเวณโรงเรียนชุมชนทุ่งหัวช้าง(ตั้งอยู่หมู่ที่ 3 ตำบลทุ่งหัวช้าง) เมื่อเดือนพฤษภาคม พ.ศ. 2521 และได้ย้ายมาอยู่ยังที่ว่าการอำเภอทุ่งหัวช้างปัจจุบันนี้ มีเนื้อที่ประมาณ 29 ไร่ ตั้งแต่วันที่ 25 พฤศจิกายน พ.ศ. 2523 เป็นต้นมา จนถึงวันที่ 4 พฤศจิกายน พ.ศ. 2536 ได้รับการประกาศยกฐานะขึ้นเป็น "อำเภอทุ่งหัวช้าง" ตามราชกิจจานุเบกษา เล่มที่ 110 ตอนที่ 179 ลงวันที่ 3 พฤศจิกายน พ.ศ. 2536

## ที่ตั้งและอาณาเขต
อำเภอทุ่งหัวช้างตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอบ้านโฮ่งและอำเภอแม่ทา 
* **ทิศตะวันออก** ติดต่อกับอำเภอเสริมงาม (จังหวัดลำปาง)
* **ทิศใต้** ติดต่อกับอำเภอเถิน (จังหวัดลำปาง) และอำเภอลี้
* **ทิศตะวันตก** ติดต่อกับอำเภอลี้

## การแบ่งเขตการปกครอง
### การปกครองส่วนภูมิภาค
อำเภอทุ่งหัวช้างแบ่งพื้นที่การปกครองออกเป็น 3 ตำบล 35 หมู่บ้าน ได้แก่

### การปกครองส่วนท้องถิ่น
ท้องที่อำเภอทุ่งหัวช้างประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลทุ่งหัวช้าง** ครอบคลุมพื้นที่บางส่วนของตำบลทุ่งหัวช้าง
* **องค์การบริหารส่วนตำบลทุ่งหัวช้าง** ครอบคลุมพื้นที่ตำบลทุ่งหัวช้าง (นอกเขตเทศบาลตำบลทุ่งหัวช้าง)
* **องค์การบริหารส่วนตำบลบ้านปวง** ครอบคลุมพื้นที่ตำบลบ้านปวงทั้งตำบล
* **องค์การบริหารส่วนตะเคียนปม** ครอบคลุมพื้นที่ตำบลตะเคียนปมทั้งตำบล

## ศาสนวัตถุ หรือ ปูชนียสถาน
พระธาตุดอยกวางคำ  ที่ตั้งบ้านโป่งแดง  ม.7  ต.ทุ่งหัวช้าง

วัดทุ่งหัวช้าง ที่ตั้งบ้านทุ่งหัวช้าง ม.3 ต.ทุ่งหัวช้าง

พระพุทธบาทสี่รอย  ที่ตั้งหนองป่าตึง ม.2  ต.ทุ่งหัวช้าง

วัดห้วยไร่ ที่ตั้งบ้านห้วยไร่ ม.8 ต.ตะเคียนปม

วัดดอนแก้ว ที่ตั้งบ้านปวง ม.7 ต.บ้านปวง 

วัดพระธาตุแอ้ว  ที่ตั้งบ้านปวง  ม.7 ต.บ้านปวง

อนุสาวรีย์ครูบาขาวปี  ที่ตั้งบ้านแม่บอนเหนือ  ม.1  ต.บ้านปวง 

## สถานที่ท่องเที่ยว
อ่างเก็บน้ำแม่ลี้  ที่ตั้ง  ม.9  ต.ตะเคียนปม

อ่างเก็บน้ำแม่แพม  ที่ตั้ง  ม.2  ต.บ้านปวง

อ่างเก็บน้ำแม่ปันเด็ง  ที่ตั้ง  ม.6  ต.ทุ่งหัวช้าง

หน่วยพิทักษ์ป่าดอยอีฮุ้ย  ที่ตั้งบ้านทุ่งข้าวหาง  ม.1  ต.ตะเคียนปม

## อ้างอิง

## บุคคลที่มีชื่อเสียงของอำเภอทุ่งหัวช้าง
*หัตฐพร สุวรรณ นักฟุตบอล
*นพพร อินสีลอย (กิ่งซาง) นักมวย ครู

ทุ่ง
อำเภอเวียงหนองล่อง

**เวียงหนองล่อง** () เป็นอำเภอหนึ่งในจังหวัดลำพูน แยกตัวออกมากจากอำเภอป่าซาง นับเป็นอำเภอที่มีขนาดเล็กที่สุดในจังหวัดลำพูนและในภาคเหนือ

## ที่ตั้งและอาณาเขต
อำเภอเวียงหนองล่องตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอจอมทองและอำเภอดอยหล่อ (จังหวัดเชียงใหม่)  
* **ทิศตะวันออก** ติดต่อกับอำเภอป่าซาง 
* **ทิศใต้** ติดต่อกับอำเภอบ้านโฮ่ง 
* **ทิศตะวันตก** ติดต่อกับอำเภอจอมทอง (จังหวัดเชียงใหม่)

## ประวัติ
ท้องที่อำเภอเวียงหนองล่องเดิมเป็นส่วนหนึ่งของอำเภอป่าซาง ทางราชการได้แบ่งพื้นที่การปกครองออกมาตั้งเป็น **กิ่งอำเภอเวียงหนองล่อง** ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอเวียงหนองล่อง** ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอเวียงหนองล่องแบ่งพื้นที่การปกครองออกเป็น 3 ตำบล 25 หมู่บ้าน ได้แก่

### การปกครองส่วนท้องถิ่น
ท้องที่อำเภอเวียงหนองล่องประกอบด้วยองค์กรปกครองส่วนท้องถิ่น 3 แห่ง ได้แก่
* **เทศบาลตำบลวังผาง** ครอบคลุมพื้นที่ตำบลวังผางทั้งตำบล (สุขาภิบาลวังผางเดิม)
* **เทศบาลตำบลหนองล่อง** ครอบคลุมพื้นที่ตำบลหนองล่องทั้งตำบล
* **เทศบาลตำบลหนองยวง** ครอบคลุมพื้นที่ตำบลหนองยวงทั้งตำบล

## สถานที่ท่องเที่ยว
* แหล่งปั้นหม้อน้ำดินเผาบ้านสันเหมือง

## อ้างอิง

เวียงหนองล่อง
แทนแกรม

**แทนแกรม** (; ) เป็นแผ่นตัวต่อปริศนามี 7 แผ่น ซึ่งสามารถนำมาประกอบเป็นรูปร่างต่างๆ โดยเมื่อขณะไม่ได้เล่นจะถูกเก็บไว้ในลักษณะสี่เหลี่ยม เชื่อว่าแทนแกรมมีต้นกำเนิดจากราชวงศ์ซ่ง ของประเทศจีน โดยแทนแกรมนั้นมีชื่อเรียกภาษาจีนอีกชื่อหนึ่งว่า "ฉีเฉียวตู่" 
แทนแกรมเป็นชิ้นส่วนรูปเรขาคณิตสองมิติที่สามารถสร้างขึ้นได้โดยเขียนเส้นต่าง ๆ ลงบนรูปสี่เหลี่ยมจัตุรัส จะได้รูปสามเหลี่ยมมุมฉากเล็ก 2 ชิ้น รูปสามเหลี่ยม ขนาดกลาง 1 ชิ้น รูปสามเหลี่ยมมุมฉากขนาดใหญ่ 2 ชิ้น รูปสี่เหลี่ยมจัตุรัส 1 ชิ้น และรูปสี่เหลี่ยมด้านขนานอีก 1 ชิ้น ซึ่งรูปสามเหลี่ยมขนาดกลาง รูปสี่เหลี่ยมจัตุรัส และรูปสี่เหลี่ยมคางหมู ล้วนแล้วแต่มีพื้นที่เป็นสองเท่าของสี่เหลี่ยมมุมฉากเล็ก สามเหลี่ยมมุมฉากขนาดใหญ่ แต่ละชิ้นมีพื้นที่เป็น 4 เท่าของสี่เหลี่ยมมุมฉากเล็ก 1 ชิ้น และมุมที่เกิดขึ้นในชิ้นส่วนทั้ง 7 ชิ้น มีอยู่เพียง 3 แบบ คือ มุมฉาก มุม 45 องศา และ มุม 135 องศา. ข้อมูลทั้งหมดนี้เก็บไว้ศึกษาในพ

## รูปเรขาคณิตในแทนแกรม
ในแทนแกรม 1 อันประกอบด้วย
* รูปสี่เหลี่ยมจัตุรัส จำนวน 1 รูป
* รูปสี่เหลี่ยมด้านขนาน จำนวน 1 รุป
* รูปสามเหลี่ยมมุมฉาก จำนวน 5 รูป
ในแทนแกรมแบบญี่ปุ่นประกอบด้วย
* รูปสามเหลี่ยมมุมฉาก จำนวน 3 รูป
* รูปสี่เหลี่ยมคางหมู จำนวน 2 รูป
* รูปสี่เหลี่ยมด้านขนาน จำนวน 1 รูป
* รูปสี่เหลี่ยมจัตุรัส จำนวน 1 รูป

## ตัวอย่างแทนแกรม

ภาพ:Tangram set 00.jpg|ชิ้นส่วนแทนแกรมในกล่อง
ภาพ:Tangram-man.svg|ต่อเป็นรูปคน
ภาพ:Tangram.png|แทนแกรมแบบมาตรฐาน
ภาพ:JapaneseTangram.png|แทนแกรมแบบญี่ปุ่น  (Seishonagon-chienoita)


หมวดหมู่:คณิตศาสตร์นันทนาการ
หมวดหมู่:เกม
หมวดหมู่:ปริศนากล
หมวดหมู่:เกมจีนโบราณ
หมวดหมู่:เกมจีน
หมวดหมู่:สิ่งประดิษฐ์ของจีน
แคร็กเกอร์

**แคร็กเกอร์** () อาจหมายถึง
* แคร็กเกอร์ (อาชญากร) การก่ออาชญากรรมทางโลกไซเบอร์ มีลักษณะคล้ายกกับแฮกเกอร์แต่แตกต่างกันตรงความคิดและเจตณา แฮกเกอร์ คือผู้ที่นำความรู้ในการแฮกไปใช้ในทางที่มีประโยชน์หรือไม่มีประโยชน์ แต่เป็นผู้ที่มีความสนใจ ส่วนแครกเกอร์ คือผู้ที่นำความรู้ในการแฮกไปใช้ในการทำความผิด เช่น การขโมยข้อมูล การทำลายข้อมูล หรือแม้กระทั่งการครอบครองคอมพิวเตอร์คนอื่น
* แอตแลนตา แคร็กเกอรส์ (Atlanta Crackers) ทีมเบสบอล
* แบล็กแฮต หรือ แคร็กเกอร์ ใช้เรียกผู้ที่ละเมิดและล้วงเข้าสู่ระบบความปลอดภัยคอมพิวเตอร์ในทางผิดกฎหมาย คล้ายคลึงกับแฮกเกอร์
* แคร็กเกอร์ (อาหาร) ขนมปังอบกรอบ
* แคร็กเกอร์ (ภาพยนตร์) ภาพยนตร์ปี 1984 นำแสดงโดย ชอน เพนน์
* คำสแลงเรียกชื่อผู้ขายแคร็กโคเคน
ไชยา (ภาพยนตร์)

***ไชยา*** เป็นภาพยนตร์ไทยที่ออกฉายในปี พ.ศ. 2550 เป็นเรื่องเกี่ยวกับศิลปะการต่อสู้มวยไชยา ซึ่งเป็นมวยคาดเชือกแบบเก่าแก่โบราณของ อำเภอไชยา จังหวัดสุราษฎร์ธานี

ภาพยนตร์กำกับโดย ก้องเกียรติ โขมศิริ ซึ่งเคยมีผลงานกำกับเรื่อง *[[ลองของ]]* และเขียนบทภาพยนตร์ *[[เปนชู้กับผี]]*  ได้รับคัดเลือกเป็นภาพยนตร์ฉายปิด เทศกาลภาพยนตร์นานาชาติกรุงเทพ ประจำปี 2550 ในวันที่ 29 กรกฎาคม พ.ศ. 2550

ในปี พ.ศ. 2559 ทาง ช่อง 3 เอสดี และบริษัท ถนัดละคร ได้นำภาพยนตร์เรื่องนี้มาดัดแปลงเนื้อหาพร้อมกับเพิ่มตัวละครและเปลี่ยนชื่อเป็น ลูกผู้ชายเลือดเดือด

## เรื่องย่อ
เรื่องราวเกิดขึ้นในปี พ.ศ. 2520 เปี๊ยก (อัครา อมาตยกุล) สะหม้อ (สนธยา ชิตมณี) และเผ่า (ธวัชชัย เพ็ญภักดี) เป็นเพื่อนรักกันมาตั้งแต่เด็ก ทั้งสามเป็นนักมวยไทยไชยา ซึ่งวันหนึ่งค่ายมวยที่สังกัดอยู่เกิดเลิกกิจการลง ทั้งสามจึงเดินทางเข้ากรุงเทพฯ เพื่อตามหาความฝัน ที่จะได้เป็นนักมวยไทยที่มีชื่อเสียงซึ่งเปี๊ยก ไม่ประสบความสำเร็จในการชกมวย จึงตัดสินใจไปแข่งมวยเถื่อนหลังจากนั้นเปี๊ยกและสะหม้อได้เข้าไปเป็นลูกน้องของผู้มีอิทธิพล ส่วนเผ่าได้ไปเข้าค่ายมวยและขึ้นชกที่เวทีราชดำเนินก่อนโด่งดังในเวลาต่อมา เปี๊ยกและสะหม้อได้ร่วมมือกันฆ่าครูของเผ่าที่ป่าช้าก่อนที่เปี๊ยกจะโดนตำรวจจับในเวลาต่อมาและระหว่างที่จะย้ายเปี๊ยกไปคุมขังที่อื่นสะหม้อได้เข้ามาช่วยเปี๊ยกหนีและหลังจากที่เปี๊ยกขับรถหนีไปสะหม้อได้โดนฝรั่งกลุ่มที่เป็นนายหน้านักมวยฆ่าแต่สะหม้อเอาระเบิดติดกับตัวแล้วรถก็ระเบิด ในวันนี้เผ่าต้องลงชิงแชมป์กับนักมวยฝรั่งซึ่งเปี๊ยกได้มาที่สนามและฆ่าผู้มีอิทธิพลลงหลังจากนั้นจึงโดนตำรวจยิงก่อนตายเผ่าซึ่งได้แชมป์มาได้เข้ามาหาเปี๊ยกโดยศรีไพร ซึ่งเป็นภรรยาของเปี๊ยก

## เพลงประกอบภาพยนตร์
* นักร้องบ้านนอก

## การตอบรับ
ในนิตยสาร ฟิล์มแมกซ์ มีนักวิจารณ์ร่วมให้ดาว "ไชยา" ทั้งหมด 11 คน รวม 31 ดาว เฉลี่ยเท่ากับ 2.82 ดาว (จากคะแนนเต็ม 4 ดาว)

## อ้างอิง

## แหล่งข้อมูลอื่น
* ภาพยนตร์เรื่อง ไชยา 
* ไฟว์สตาร์ แจ้งเกิด เต้ ประวิตร ใน "ไชยา"

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์มวยไทย
หมวดหมู่:ภาพยนตร์ที่กำกับโดย ก้องเกียรติ โขมศิริ
กุ้ง

**กุ้ง** จัดอยู่ในไฟลัมสัตว์ไม่มีกระดูกสันหลัง ชั้น Crustacea อันดับ Decapoda มีด้วยกันหลายวงศ์ กุ้งเป็นสัตว์น้ำ หายใจด้วยเหงือก ลำตัวยาว แบนหรือกลม แบ่งเป็นปล้อง ๆ เปลือกที่หุ้มท่อนหัวและอกคลุมมาถึงอกปล้องที่ 8 ส่วนใหญ่กรีมีลักษณะแบนข้าง ก้ามและขาอยู่ที่ส่วนหัวและอก มี 10 ขา มีทั้งในน้ำจืดและน้ำเค็ม โดยปกติชอบหลบซ่อนตัวอยูเงียบ ๆ ตามพื้นน้ำหรือในซอกมืด ๆ จะออกหากินในเวลากลางคืน กุ้งกินทั้งพืชและสัตว์เป็นอาหาร เช่น กิน กุ้งด้วยกันเอง ลูกปลา ไส้เดือน สัตว์หน้าดินขนาดเล็กชนิดต่าง ๆ ข้าว เนื้อมะพร้าวตลอดจนซากสัตว์ สามารถแบ่งออกได้หลายชนิด เช่น กุ้งกุลาดำ กุ้งก้ามกราม กุ้งนาง กุ้งหลวง กุ้งก้ามเกลี้ยง กุ้งตะกาด กุ้งตะเข็บ กุ้งฝอย กุ้งหัวแข็ง กุ้งหัวโขน กุ้งขาว กุ้งรู กุ้งหิน กุ้งดีดขัน กุ้งแชบ๊วย กุ้งเครย์ฟิช ส่วนประกอบของเปลือกกุ้งส่วนใหญ่เป็นไคติน รองลงมาก็เป็นจำพวกแร่ธาตุ โปรตีน ส่วนของไขมัน เป็นต้น 

## ดูเพิ่ม
* สัตว์ขาปล้อง
* กุ้ง-กั้ง-ปู

กุ้ง
หมวดหมู่:สัตว์น้ำ
หมวดหมู่:สัตว์ขาปล้อง
หมวดหมู่:อาหารทะเล
เซนต์หลุยส์

**เซนต์หลุยส์** (อังกฤษ/ฝรั่งเศส: St. Louis) เป็นเมืองอิสระที่ไม่ได้อยู่ในเคาน์ตีใดในรัฐมิสซูรี

## ประชากร
ประชากรทั้งสิ้น 356,837 คน 

## สถานที่ตั้ง
ทิศตะวันออกติดต่อกับแม่น้ำมิสซิสซิปปี ชื่อเมืองตั้งชื่อตามกษัตริย์หลุยส์ที่ 9 ของฝรั่งเศส เซนต์หลุยส์เป็นเมืองที่มีวัฒนธรรมผสมของทางฝรั่งเศสและเยอรมนีด้วยกัน เซนต์หลุยส์เป็นสถานที่จัดการแข่งขันกีฬาโอลิมปิกฤดูร้อน 1904 ทีมกีฬาที่เป็นที่รู้จักในเมืองคือทีมอเมริกันฟุตบอล เซนต์หลุยส์ แรมส์ และทีมเบสบอล เซนต์หลุยส์ คาร์ดินอล

## สถานที่สำคัญ
เซนต์หลุยส์เป็นที่รู้จักในฐานะรัฐที่เป็นหน้าด่านสู่ทิศตะวันตกของสหรัฐอเมริกา โดยจะมีสัญลักษณ์ขนาดใหญ่คือ เกตเวย์อาร์ช 

มหาวิทยาลัยที่เป็นที่รู้จักคือ มหาวิทยาลัยเซนต์หลุยส์ และ มหาวิทยาลัยวอชิงตัน เซนต์หลุยส์

## อ้างอิง

## แหล่งข้อมูbnลอื่น
* เว็บไซต์อย่างเป็นทางการของเมือง 

หมวดหมู่:เมืองในรัฐมิสซูรี
สะพานนนทบุรี

right|100px|สะพานนนทบุรี

**สะพานนนทบุรี** () หรือชื่อที่ชาวบ้านเรียกติดปากว่า **สะพานนวลฉวี** เป็นสะพานข้ามแม่น้ำเจ้าพระยา เชื่อมพื้นที่ตำบลบ้านใหม่ อำเภอปากเกร็ด จังหวัดนนทบุรี เข้ากับตำบลบางขะแยง อำเภอเมืองปทุมธานี จังหวัดปทุมธานี เป็นสะพานคอนกรีตเสริมเหล็กที่สร้างข้ามแม่น้ำเจ้าพระยาเป็นสะพานแรก ๆ ของประเทศไทย ปัจจุบันสะพานนี้มีอายุกว่า 60 ปีแล้ว

ที่เรียกกันว่าสะพานนวลฉวี เพราะเกี่ยวข้องกับคดีฆาตกรรมนวลฉวีเมื่อ พ.ศ. 2502 หลังจากที่สะพานสร้างแล้วเสร็จและเปิดใช้ได้ไม่นานนัก

## ข้อมูลทั่วไป
* **วันที่ทำการก่อสร้าง :** วันที่ 31 สิงหาคม พ.ศ. 2497
* **วันเปิดการจราจร :** วันที่ 24 มิถุนายน พ.ศ. 2502
* **บริษัทที่ทำการก่อสร้าง :** FUJI CAR MANUFACTURING CO.,LTD.
* **แบบของสะพาน :** ชนิดปิดตายช่วงต่อเนื่องกัน
* **ความสูงจากระดับน้ำทะเลปานกลาง :** 7.50 เมตร
* **ความยาวของสะพาน :** 260.20 เมตร
* **เชิงลาดสะพาน ฝั่งตะวันออก :** 167.29 เมตร 
* **เชิงลาดสะพาน ฝั่งตะวันตก :** 125.00 เมตร 
* **รวมความยาวทั้งหมด :** 552.49 เมตร 
* **จำนวนช่องทางจราจร :** 4 ช่องทางจราจร 
* **ความกว้างสะพาน :** 12.00 เมตร
* **ความกว้างทางเท้าแต่ละด้าน :** 2.50 เมตร

## แหล่งข้อมูลอื่น

นนทบุรี
หมวดหมู่:ก่อตั้งในประเทศไทยในปี พ.ศ. 2502
นนทบุรี
นนทบุรี
นนทบุรี
หมวดหมู่:สิ่งก่อสร้างในอำเภอปากเกร็ด
สะพานปทุมธานี

**สะพานปทุมธานี** เป็นสะพานข้ามแม่น้ำเจ้าพระยาในจังหวัดปทุมธานี เชื่อมแผ่นดินทั้ง 2 ฝั่งแม่น้ำเข้าด้วยกัน เชื่อมต่อระหว่าง ตำบลบางปรอก กับ ตำบลบ้านกลางในท้องที่อำเภอเมืองปทุมธานี จังหวัดปทุมธานี

## ข้อมูลทั่วไป
* **วันที่ทำการก่อสร้าง :** วันที่ 3 กุมภาพันธ์ พ.ศ. 2526
* **วันเปิดการจราจร :** วันที่  23 กันยายน พ.ศ. 2527
* **บริษัทที่ทำการก่อสร้าง :** บริษัท สุมิโตโม คอนสตรัคชั่น จำกัด
* **ราคาค่าก่อสร้าง :** 140,046,155.00 บาท 
* **แบบของสะพาน :** คอนกรีตอัดแรง
* **ความสูงจากระดับน้ำทะเลปานกลาง :** 7.80 เมตร
* **ความยาวของสะพาน :** 239.10 เมตร 
* **เชิงลาดสะพานทั้งสองฝั่ง :** 360.00 เมตร
* **รวมความยาวทั้งหมด :** 599.10 เมตร 
* **จำนวนช่องทางจราจร :** 6 ช่องทางจราจร
* **ความกว้างสะพาน :** 10.90 เมตร 
* **ความกว้างทางเท้า :** 1.50 เมตร

## อ้างอิง

## แหล่งข้อมูลอื่น

ปทุมธานี
หมวดหมู่:ก่อตั้งในประเทศไทยในปี พ.ศ. 2527
ปทุมธานี
ปทุมธานี
สะพานพระนั่งเกล้า

**สะพานพระนั่งเกล้า** เป็นสะพานข้ามแม่น้ำเจ้าพระยาในเขตตำบลไทรม้าและตำบลบางกระสอ ตำบลสวนใหญ่ อำเภอเมืองนนทบุรี จังหวัดนนทบุรี โดยเชื่อมการเดินทางระหว่างพื้นที่ตำบลไทรม้ากับตำบลบางกระสอกับตำบลสวนใหญ่เข้าด้วยกันตามแนวถนนรัตนาธิเบศร์ สะพานนี้มี 4 ช่องจราจร ปัจจุบันมีสะพานคู่ขนานคร่อมด้านบน

เชิงทางขึ้นฝั่งตะวันออกของแม่น้ำมีสถานีสะพานพระนั่งเกล้าของรถไฟฟ้ามหานคร สายสีม่วง และมีท่าเรือซึ่งได้รับการปรับปรุงใหม่โดยการรถไฟฟ้าขนส่งมวลชนแห่งประเทศไทย ท่าเรือเริ่มก่อสร้างตั้งแต่ พ.ศ. 2562 และเปิดให้บริการเมื่อวันที่ 17 พฤษภาคม พ.ศ. 2564 

## ข้อมูลทั่วไป
* **วันที่ทำการก่อสร้าง :** วันที่ 3 กุมภาพันธ์ พ.ศ. 2526
* **วันเปิดการจราจร :** วันที่ 23 กรกฎาคม พ.ศ. 2528
* **บริษัทที่ทำการก่อสร้าง :** บริษัท สุมิโตโม คอนสตรัคชั่น จำกัด
* **ราคาค่าก่อสร้าง :** 505,771,495 บาท
* **แบบของสะพาน :** สะพานคานคอนกรีตอัดแรงรูปกล่อง (prestressed concrete box-girder bridge)
* **ความสูงจากระดับน้ำทะเลปานกลาง :** 7.40 เมตร
* **ความยาวของสะพาน :** 329.10 เมตร
* **เชิงลาดสะพานทั้งสองฝั่ง :** 216 เมตร
* **รวมความยาวทั้งหมด :** 545.10 เมตร 
* **จำนวนช่องทางจราจร :** 4 ช่องทางจราจร
* **ความกว้างสะพาน :** 21.80 เมตร
* **ความกว้างทางเท้าแต่ละด้าน :** 1.50 เมตร

## แหล่งข้อมูลอื่น

## ดูเพิ่ม
* สะพานคู่ขนานสะพานพระนั่งเกล้า
* ถนนรัตนาธิเบศร์

## อ้างอิง

พระนั่งเกล้า
พระนั่งเกล้า
หมวดหมู่:สถานที่ที่ตั้งชื่อตามพระนามของพระบาทสมเด็จพระนั่งเกล้าเจ้าอยู่หัว

พระนั่งเกล้า
อาวเอี๊ยงโคก

**อาวเอี๊ยงโคก** บางตำราใช้ชื่อว่า **อ้าวเอียงกงจื้อ** หรือ **"อาวเอี๊ยงเคี้ยง"** เป็นหนุ่มใหญ่เจ้าสำราญ มักมากในกามารมณ์ มีวิทยายุทธสูงส่ง พยายามจะล่วงเกินอึ้งย้งหลายครั้งแต่ไม่สำเร็จ เมื่อครั้งได้ไปประลองกับก๊วยเจ๋ง ที่เกาะดอกท้อ ได้รับความพ่ายแพ้จากการประลอง แต่อึ้งเอี๊ยะซือกลับพอใจในตัวอาวเอี๊ยงโคกมากกว่าเนื่องจากเป็นผู้มีสติปัญญากว่าก๊วยเจ๋ง ซึ่งถูกอึ๊งเอี๊ยซือมองว่าเป็นคนหนุ่มที่โง่เขลามีดีแต่กำลัง จึงได้มอบแผนที่เกาะดอกท้อไป ภายหลังเมื่อไปติดเกาะร้างกับอึ้งย้ง และอั้งฉิกกง (ยาจกอุดร) ได้พยายามจะล่วงเกินอึ้งย้งหลายครั้ง แต่ยังเกรงกลัวอั้งฉิกกง และอึ้งย้งเองก็สวมใส่เกราะอ่อนขนเม่น จึงทำอันตรายมิได้ ต่อมาถูกอึ้งย้งหลอกให้เข้าไปติดกับดัก ทำให้อาวเอี๊ยงโคกเสียขาไป แต่ความมักมากในกามยังไม่สิ้นสุด แม้จะเสียขา และต้องเดินด้วยมือต่างเท้า

เมื่อครั้งได้ติดตามอ้าวเอียงฮงไปยังหมู่บ้านงู้แกชุน ได้ไปพบกับเที้ยเอียงเกียผู้เป็นศิษย์ของซุนปุดยี่แห่งช้วนจินก่า จึงใช้วิทยายุทธที่เหนือกว่าเล็กควงเอ็งผู้เป็นสามีของนาง บังคับให้เที้ยเอียงเกียเปลื้องผ้า แต่เคราะห์ดีที่ ม่อเนียมชื่อ เข้ามาขัดจังหวะโดยบังเอิญ โดยที่ลากโลงศพมา 2 ใบ ก็คือ โลงของ เอี้ยทิซิม ผู้เป็นพ่อบุญธรรม กับ เปาเซี้ยเยี้ยก ครั้นได้เห็นความงามของม่อเนียมชื่อ ก็พยายามจะข่มเหงนาง แต่ในที่สุดเสียทีให้กับเอี้ยคัง เพราะความหึงหวงของเอี้ยคังที่มีต่อม่อเนียมชื่อ จึงได้หลอกให้อาวเอี๊ยงโคกไม่ทัน ระวังตัว จ้วงแทงด้วยทวนของเอี้ยทิซิม เข้าที่ท้องจนถึงแก่ความตาย

อาวเอี๊ยงโคก เป็นบุตรของอาวเอี๊ยงฮง กับ พี่สะใภ้ของตน จึงเป็นสายเลือดของอาวเอี๊ยงฮง ต่อมาเมื่อสิ้นชีวิตลง อาวเอี๊ยงฮงเข้าใจไปว่าตายเพราะน้ำมือของก๊วยเจ๋ง จึงเป็นปมเหตุให้ต่อมาอาวเอี๊ยงฮงตามฆ่าอาจารย์ทั้งหกแห่งกังหนำ โดยถูกเอี้ยคัง และ ก๊วยเชยยิ่ม ร่วมปั่นหัวมาโดยตลอด

หมวดหมู่:ตัวละครในนิยายกำลังภายใน
หมวดหมู่:มังกรหยก
เค็กซา

**เค็กซา** หรือ **โกวซ่า** (แปลว่า *นังโง่*) เป็นตัวละครในนิยายกำลังภายในเรื่องมังกรหยก

## ประวัติตามท้องเรื่อง
เค็กซาเป็นธิดาของเค็กเล้งฮวงซึ่งเป็นศิษย์ของอึ๊งเอียซือ ซึ่งถูกเนรเทศไปจากเกาะดอกท้อ พร้อมทั้งถูกอึ้งเอียซือตัดเอ็นร้อยหวายเนื่องจากตอนนั้นอึ้งเอียซือ โมโหโกรธาที่ศิษย์ 2 คนคือ ศพทองแดง และศพเหล็กได้ลักขโมยคัมภีร์เก้าอิมท่อนหนึ่งไป 

เธอเกิดมาก็มีสติไม่สมประกอบ อย่างไรก็ตามโกวซาได้ฝึกวิชาเล็ก ๆ น้อย ๆ กับบิดาตนเองพอมีกำลังฝีมือบ้าง ต่อมาได้พบกับก๊วยเจ๋งและอึ้งย้งที่หมู่บ้านงูเกชุนซึ่งเป็นบ้านเดิมของม่อเนียมชื่อนั่นเอง ในภาคจอมยุทธอินทรียังเป็นผู้เผลอบอกเอี้ยก๊วยไปว่า ผู้ที่ทำให้เอี้ยคังตายคืออึ้งย้ง อันทำให้เอี้ยก๊วยเข้าใจในตัวก๊วยเจ๋งและอึ้งย้งมาโดยตลอด ต่อมาเมื่อได้พบกับอึ้งเอียซือจึงได้รับนางเป็นศิษย์ถูกอึ้งย้งหลอกให้เรียกว่า โกว โกว (แปลว่า อา) ซึ่งก็หมายความว่า อึ้งเอียซือได้รับนางเป็นศิษย์แห่งสำนักดอกท้อ และอึ้งเอียซือสอนวิชาประตูกลห้าประการ และวิชาหมัดมวย แก่นาง

หมวดหมู่:ตัวละครในนิยายกำลังภายใน
หมวดหมู่:มังกรหยก
เดอะแคลช

**เดอะแคลช** () เป็นวงพังก์ร็อกจากอังกฤษ ก่อตั้งวงในปี ค.ศ. 1976 ซึ่งถือเป็นหนึ่งในวงพังก์รุ่นบุกเบิกของสหราชอาณาจักร นอกจากนี้พวกเขายังนำแนวดนตรีอื่นมาผสมกับพังก์ อาทิเช่น เรกเก้, ดั๊บ, ฟังก์, สกา และร็อกอะบิลลี ตลอดช่วงเวลาสิบปีที่วงได้โลดแล่นอยู่ในวงการดนตรี มีสมาชิกหลักได้แก่ โจ สทรูมเมอร์ (Joe Strummer) ร้องนำและมือริทึมกีตาร์ มิก โจนส์ (Mick Jones) มือกีตาร์เอกและร้องประสานเสียง พอล ไซโมนอน (Paul Simonon) มือกีตาร์เบสและเสียงร้อง และนิกกี "ท็อปเพอร์" ฮีดอน (Nicky "Topper" Headon) มือกลอง จนในปี ค.ศ. 1982 ฮีดอนได้ออกจากวง ตามมาด้วยโจนส์ในปีต่อมา วงก็หาสมาชิกอื่นเข้ามาร่วมเพิ่มเติม จนกระทั่งวงได้ยุติลงในปี ค.ศ.1985

เดอะแคลชประสบความสำเร็จในสหราชอาณาจักรกับผลงานอัลบั้มเปิดตัวตามชื่อวง *The Clash* ในปี ค.ศ. 1977 อัลบั้มที่สามของพวกเขา *[[ลอนดอนคอลลิง|London Calling]]* ออกจำหน่ายในสหราชอาณาจักรในเดือนธันวาคม ค.ศ. 1979 ซึ่งได้ได้รับเสียงวิจารณ์ที่ดี และผลักดันให้วงได้รับความนิยมในสหรัฐอเมริกาในอีกสามเดือนถัดมาอีกด้วย นิตยสาร *[[โรลลิงสโตน]]* กล่าวว่าอัลบั้มนี้ เป็นอัลบั้มที่ดีที่สุดในคริสต์ทศวรรษ 1980 ในปี ค.ศ. 1982 วงก็ได้ออกอัลบั้มที่ห้า *Combat Rock* ซึ่งได้รับความนิยมอย่างสูง โดยมีเพลงฮิตอย่าง "Rock the Casbah" ที่ติดท็อป 10 บนชาร์ตสหรัฐอเมริกา ช่วยให้อัลบั้มได้รับยอดการยืนยันระดับ 2× ทองคำขาวในเวลาต่อมา โดยสตูดิโออัลบั้มสุดท้ายของวง คือ *Cut the Crap* ซึ่งเปิดตัวในปี ค.ศ. 1985

## ผลงานอัลบั้ม
* The Clash - (1977) #12 UK, #126 U.S.[4][5] 
* Give 'Em Enough Rope - (1978) #2 UK, #128 U.S. #79 AUS 
* London Calling (2LP) - (1979) #9 UK, #27 U.S. #16 AUS 
* Sandinista! (3LP) - (1980) #19 UK, #24 U.S. 
* Combat Rock - (1982) #2 UK, #7 U.S. 
* Cut the Crap - (1985) #16 UK, #88 U.S. 

## อ้างอิง

## แหล่งข้อมูลอื่น
* http://www.theclashonline.com/ 

หมวดหมู่:กลุ่มดนตรีร็อกสัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2519
เซ็กซ์พิสทอลส์

**เซ็กซ์พิสทอลส์** () เป็นวงแนวพังค์ร็อกจากประเทศอังกฤษ ก่อตั้งขึ้นในลอนดอน ในปี ค.ศ. 1975 พวกเขาเป็นพวกริเริ่มการเคลื่อนไหวพังค์เข้ามาในสหราชอาณาจักร และเป็นแรงบันดาลใจให้แก่พังค์และนักร้องแนวเพลงอัลเทอร์เนทีฟ ถึงแม้ว่าวงเซ็กซ์พิสทอลส์จะทำงานได้แค่ 2 ปีครึ่ง และออกจัดจำหน่ายเพลงออกมาได้สี่ซิงเกิลและ หนึ่งสตูดิโออัลบั้ม *[[Never Mind the Bollocks, Here's the Sex Pistols]]* พวกเขายังได้รับการยกย่องว่าเป็นผู้ที่มีอิทธิพลมากในประวัติศาสตร์ของเพลงสมัยนิยม.

ในยุคแรกของเซ็กซ์พิสทอลส์ มีสมาชิกประกอบด้วยจอห์นนี รอตเตน (นักร้อง) สตีฟ โจนส์ (กีตาร์) พอล คุก (ตีกลอง) และแกลน แมตล็อคก์ (มือเบส) 
โดยแมตล็อคก์ทำหน้าที่กีตาร์เบสแทนที่ซิด วิเชียสในช่วงปี ค.ศ. 1977 ภายใต้การบริหารของแมลคอล์ม แมคลาเรน ศิลปินทัศน์ศิลป์ นักแสดง ผู้ออกแบบเสื้อผ้าและมีร้านขายเสื้อผ้าเป็นของตัวโดยทางวงยังมีข้อโต้แย้งเกี่ยวกับการเผยแผร่ต่อสาธารณชนโดยการแสดงคอนเสิร์ตของพวกเขาต้องเผชิญกับความยากลำบากซ้ำแล้วซ้ำเล่าในการจัดคอนเสิร์ตกับผู้จัดและหน่วยงานท้องถิ่นและอีกทั้งการปรากฏตัวต่อหน้าสาธารณชนมักจะมีการทำร้ายร่างกายกันเสมอ ในผลงานปี ค.ศ. 1977 ของพวกเขา ก็อดเซฟเดอะควีน ออกเผยแผร่ สังคมเกิดความรุนแรงมีการโจมตีและเกิดการลงรอยกันและมีการป้องกันกษัตริย์ เกิดเหตุทันทีทันใดและกลายเป็น **การระบาดของความโกลาหลที่ได้ผ่านมาแล้วได้มีความยิ่งใหญ่ที่สุดบนพื้นฐานของศีลธรรม** ในเดือนมกราคม ค.ศ. 1978 หลังจากสิ้นสุดทัวร์อันโกลาหลในสหรัฐอเมริกา รอตเตนออกจากเซ็กซ์พิสทอลส์โดยยืนยันที่จะยุติวงด้วย หลายเดือนต่อมา ได้มีวงดนตรีอื่น ๆ สามวง ทำการบันทึกเพลงสำหรับภาพยนตร์ของแมคลาเรนในเรื่องราวของวงเซ็กซ์พิสทอลส์ ในภาพยนตร์ล้อเลียนวงเซ็กซ์พิสทอลส์ *The Great Rock 'n' Roll Swindle* วีเชียสเสียชีวิตเพราะเสพเฮโรอีนเกินขนาดในเดือนกุมภาพันธ์ ปี ค.ศ. 1979 ในปี ค.ศ. 1996 รอตเตน โจนส์ คุก และแมคล็อคก์รวมตัวกันอีกครั้งและจัดคอนเสิร์ตฟิลตี้ลูเครทัวร์ตั้งแต่ ปี ค.ศ. 2002 พวกเขามีงานเวทีที่เพิ่มขึ้นมากขึ้นและคอนเสริ์ตการกลับมารวมตัวกันและทัวร์มากมาย ในวันที่ 24 กุมภาพันธ์ ค.ศ. 2006 เซ็กซ์พิสทอลส์ สมาชิกสี่คนดั้งเดิมรวมทั้งวีเชียสถูกแต่งตั้งในหอเกียรติยศร็อกแอนด์โรล (Rock And Roll Hall of Fame) แต่พวกเขาปฏิเสธที่จะร่วมพิธี และเรียกพิพิธภัณฑ์นี้ว่า *คราบปัสสาวะ*

## ประวัติ

### ก่อกำเนิดและช่วงแรกๆ

เซ็กซ์พิสทอลส์ก่อตั้งมาจาก Strand บางส่วน
เซ็กซ์พิสทอลส์เป็นวงดนตรีจากลอนดอน ก่อตั้งรากฐานเมื่อปี ค.ศ. 1972 , ในชั่วโมงเรียนขณะที่พวกเขาเป็นวัยรุ่นพวกเขาได้มีความึคิดจะตั้งวงดนตรีขึ้นมาโดยมีสมาชิกคือ Steve Jones (ร้องนำ), Paul Cook (ดรัม) and Wally Nightingale (กลอง). โดย Jones เข้ามาภายหลัง, โดยเขาและ Paul Cook เล่นเครื่องดนตรีที่พวกเขาขโมยมา , พวกเขาจะไปงานแสดงดนตรีและ , เมื่องานคอนเสิร์ตได้จบลง, พวกเขาจะรีบเร่งขึ้นไปบนเวทีและขโมยอุปกรณ์ทางการดนตรีมากพอที่จะถือได้.
โดยทางวงได้ไปออกเดินทางไปยังร้านขายเสื้อผ้าสองร้านในถนน Kings Road . ถนนในพื้นที่ใกล้เคียงในนครนิวยอร์ก , เซลซี John Krivine และ Steph Raynor เจ้าของร้านขายเสื้อผ้า Acme Attractions (เมื่อ Don Letts ยังเป็นผู้จัดการ) and Malcolm McLaren และ Malcolm Mclaren และ Vivienne Westwood's เร็วเกินไปที่จะมีชีวิตอยู่ , หนุ่มเกินไปที่ยังจะเสียชิวต

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2518
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากลอนดอน
ออลเทอร์นาทิฟ

**ออลเทอร์นาทิฟ** () อาจหมายถึง

## แนวเพลง
* ออลเทอร์นาทิฟคันทรี
* ออลเทอร์นาทิฟแดนซ์
* ออลเทอร์นาทิฟฮิปฮอป
* ออลเทอร์นาทิฟเมทัล
* ออลเทอร์นาทิฟร็อก

## วัฒนธรรม
* ออลเทอร์นาทิฟ (''มาสค์ไรเดอร์ริวคิ''), ตัวละครจากทีวีซีรีส์ญี่ปุ่น *[[มาสค์ไรเดอร์ริวคิ]]* (Kamen Rider Ryuki)
* *[[Alternative (album)|Alternative]]*, อัลบั้มเพลงของ เพตชอปบอยส์
* ''The Alternative'' (album), อัลบั้มเพลงของ IAMX
สกา (แนวดนตรี)

**สกา** () เป็นแนวเพลงที่เกิดในประเทศจาเมกา ช่วงปลายทศวรรษที่ 50 ซึ่งต่อมามีการพัฒนาเป็นร็อกสเตดดีและเร็กเก

เพลงสกา เป็นการรวมองค์ประกอบเพลงแถบแคริบเบียนอย่างเมนโตและคาลิปโซเข้ากับ แจ๊สและอาร์แอนด์บีจากสหรัฐอเมริกา มีลักษณะพิเศษตรงไลน์เบส สำเนียงกีตาร์ และจังหวะเปียโนที่แตกต่างกัน สิ่งที่โดดเด่นอีกอย่างคือมีการใช้เครื่องเป่าทองเหลือง เช่น แซกโซโฟน ทรัมเป็ต ทรอมโบน เป็นต้น

ในทศวรรษที่ 60 สกามีความหมายถึงแนวดนตรีของ Rudeboy ในสหราชอาณาจักร สกาได้รับความนิยมในกลุ่มม็อดและสกินเฮด มีวงดังอย่าง Symarip, Laurel Aitken, Desmond Dekker และ The Pioneers เป็นต้น

## ดูเพิ่ม
* รายชื่อศิลปินแนวสกา

## วงสกาในประเทศไทย
* ทีโบน
* skala
* สกาแล็กซี่
* สกาเบอรรี
* ปั๊ปป้า สกาแบนด์
* เท็ดดี้ สกา
* Kai-jo Barthers
* OK Mocca (ปัจจุบันเปลี่ยนเป็น Mocca Garden)
* Bomberman
* ดีปโอซี
*จ๊อบ บรรจบ
*คณะมโหรีดนตรีสกา The Superglasses ska ensomble
*Mayura Ska Gangster
 *Ska Chance

## อ้างอิง
* Ska Allmusic.com

หมวดหมู่:แนวดนตรี
ลูกบาศก์งู

thumb|สภาพเริ่มต้น
thumb|สภาพหลังแก้ปริศนาสำเร็จ
**ลูกบาศก์งู** หรือ **ลูกเต๋างู** (อังกฤษ: snake cube) เป็นปริศนากลประกอบด้วยลูกบาศก์อันเล็กๆ 27 อันขนาดเท่ากัน ทุกอันเชื่อมต่อกันด้วยแถบยางยืดภายใน บ้างต่อเป็นแนวตรง บ้างต่อเป็นรูปตัวแอล ซึ่งมีการจัดเรียงหลายรูปแบบ ลูกบาศก์เหล่านั้นจึงสามารถหมุนรอบแถบยางยืดได้อย่างอิสระ จุดมุ่งหมายของปริศนานี้คือการจัดเรียงลูกบาศก์เล็กๆ ทั้งหมดให้กลายเป็นลูกบาศก์อันใหญ่ขนาด 3×3×3 หน่วย ซึ่งมีรูปร่างคล้ายลูกบาศก์ของรูบิค

## แหล่งข้อมูลอื่น
* Snake Cube
* Snake Cubes 

หมวดหมู่:ปริศนากล
ลาว (แก้ความกำกวม)

**ลาว** อาจหมายถึง

; ชาติ
* ประเทศลาว, ชื่อประเทศที่อยู่ในเอเชียตะวันออกเฉียงใต้ มีพรมแดนติดต่อกับไทย เขมร เวียดนาม พม่า และจีน, เรียกเต็มว่า สาธารณรัฐประชาธิปไตยประชาชนลาว
* ภาษาลาว, ภาษาราชการที่ใช้ในประเทศลาว
* ชาวลาว, ชนชาติประเทศลาว

; บุคคล
* คำสิงห์ ศรีนอก, ศิลปินแห่งชาติไทย นามปากกว่า ลาว คำหอม
* กษัตริย์ของหิรัญนครเงินยางเชียงลาว ขึ้นต้นพระนามด้วย *ลาว* เช่น ลาวจังกราช

; วัฒนธรรม
* ล้านนา โยนก หรือไทยภาคเหนือ, เดิมชาวไทยภาคกลางเรียกดินแดนหรือชนชาติเหล่านี้เชิงเหยียดหยามว่า ลาว, เช่น นางศรีมาลาด่านางสร้อยฟ้า ธิดาพระเจ้าเชียงอินทร์แห่งอาณาจักรล้านนาว่า
: 
: 
* คำด่าในภาษาไทยเชิงเหยียดหยามดูถูกทางชาติพันธุ์
*: 
* ลาว, ชื่อเพลงไทยจำพวกหนึ่ง มีชื่อขึ้นต้นด้วยคำว่า ลาว เช่น ลาวกระแซ ลาวดวงเดือน ลาวดำเนินทราย ลาวเจริญศรี

## อ้างอิง
ซูโดคิวบ์

thumb|ซูโดคิวบ์ในลักษณะสุ่ม
**ซูโดคิวบ์** () เป็นลูกบาศก์ของรูบิครูปแบบหนึ่งที่มีแต่ละหน้าเป็นตารางตัวเลข 1 ถึง 9 คล้ายตารางซูโดะกุ การไขปริศนานี้จะยากขึ้นมากกว่าลูกบาศก์แบบปกติ เนื่องจากตัวเลขทุกตัวจะต้องอยู่ถูกต้องตรงตามตำแหน่ง และตัวเลขตรงกลางต้องหันหน้าไปในทิศทางที่ถูกต้อง ซึ่งหน้าอื่นๆ จะถูกจัดเรียงอย่างถูกต้องได้เองเหมือนลูกบาศก์ของรูบิคธรรมดา ในความเป็นจริงนั้น จะมีข้อมูลเพียงพอที่จะแก้ปริศนานี้ได้ด้วยตัวมันเองอยู่แล้ว เพราะตัวเลขต่างๆ เราสามารถสมมติให้เป็นลูกศรบอกทิศทางซึ่งใช้เป็นตัวระบุตำแหน่ง ยกเว้นตัวเลขบางตัวที่อยู่บนขอบจะเกิดความไม่แน่นอนหากแทนด้วยลูกศร ซูโดคิวบ์มีทั้งขนาด 3×3×3 และ 4×4×4 ผู้ที่จะเลือกซื้อซูโดคิวบ์ควรจำไว้ว่า ซูโดคิวบ์ไม่ใช่แค่ลูกบาศก์ของรูบิคที่มีตัวเลขเขียนอยู่บนหน้า ซึ่งจัดเรียงสีให้ถูกก็สามารถไขปริศนาได้ แต่ซูโดคิวบ์ไม่มีสีและยังมีการกำหนดทิศทางอีกด้วย

## การผลิต
Sudoku Cube ถูกคิดค้นโดย Jay Horowitz ผู้ผลิตของเล่นรุ่นเก๋า หลังจากที่เขามีความคิดที่จะรวม Sudoku และ Rubik's Cube Horowitz เป็นเจ้าของแม่พิมพ์เพื่อผลิต Rubik's Cubes และสามารถใช้แม่พิมพ์เหล่านี้ในการผลิตการออกแบบใหม่ของเขา การผลิตจำนวนมากเสร็จสมบูรณ์ในประเทศจีนโดย American Classic Toy Inc ซึ่งเป็นบริษัทของ Horowitz ผลิตภัณฑ์ที่จะขายในสหรัฐอเมริกาในร้านค้าปลีกเช่นBarnes & NobleและFAO Schwarz Sudoku Cube มี 12 ประเภท ซึ่งมีความยากต่างกันและมุ่งเป้าไปที่ช่วงอายุที่แตกต่างกัน

## การจำลอง
ภาษาโปรแกรมสามมิติ เช่นVPythonสามารถใช้สร้างการจำลองของ Sudoku Cube การจำลองดังกล่าวสามารถนำเสนอคุณสมบัติต่างๆ เช่น การปรับขนาดซูโดกุเบะ (เพื่อสร้างปริศนา 4×4×4 หรือ 5×5×5) การบันทึก การรีเซ็ต การเลิกทำ และตัวเลือกในการออกแบบรูปแบบซูโดกุเบะของตนเอง

## ดูเพิ่ม
* ซูโดะกุ
* ลูกบาศก์ของรูบิค

หมวดหมู่:ปริศนากล
เครื่องวัดความหนืด

**เครื่องวัดความหนืดแบบสั่นสะเทือน** เป็นเครื่องวัดความหนืดแบบสั่นสะเทือนเป็นระบบหยาบที่เคยใช้วัดงามหนืดในสภาพกระบวนการพิเศษ ลิขสิทธิ์เป็นของบริษัท SOFRASER

ส่วนที่ทำงานของตัวส่งสัญญาณ (sensor) คือ ท่อสั่น ช่วงความถี่ของการสั่นสะเทือนจะแปรผันไปตามความค่าความหนืดของของเหลวซึ่งมีท่อจุ่มอยู่ เครื่องวัดความหนืดเหล่านี้เหมาะสมกับการวัดของเหลวที่เหนียวเป็นก้อน และของเหลวที่มีความหนืดสูง (1,000,000 cP ขึ้นไป) 

ปัจจุบันนี้  อุตสาหกรรมต่าง ๆ ในโลกได้พิจารณาเครื่องวัดความหนืดเหล่านี้ว่าเป็นระบบที่มีประสิทธิภาพที่สุดในการวัดค่าความหนืด  แตกต่างจากเครื่องวัดความหนืดแบบหมุนซึ่งต้องมีการบำรุงรักษามากกว่า และขาดความสามารถในการวัดของเหลวที่มีความเหนียว อีกทั้งยังต้องปรับค่าหลังจากที่มีการใช้อยู่บ่อยครั้ง

เครื่องวัดความหนืดแบบสั่นสะเทือนจะไม่มีส่วนที่เคลื่อนไหว  ส่วนที่เปราะบาง และส่วนที่ไวต่อกระตุ้นนั้นเล็กมาก

หมวดหมู่:เทคโนโลยี
กรันจ์

**กรันจ์** ( ในบางครั้งเรียก Seattle sound) เป็นแนวเพลงย่อยของออลเทอร์นาทิฟร็อก ได้รับอิทธิพลจากฮาร์ดคอร์พังก์ เฮฟวีเมทัล และอินดี้ร็อก กรันจ์เกิดขึ้นช่วงปลายคริสต์ทศวรรษ 80 โดยวงจากวอชิงตันและบางส่วนของซีแอตเทิล

ลักษณะของดนตรีมีความดิบของเสียงริฟฟ์กีตาร์ แต่สอดแทรกด้วยท่วงทำนองติดหูของกรันจ์ร็อกที่ได้รับอิทธิพลมาจากเฮฟวีเมทัลและพังก์ร็อกในสัดส่วนที่เหมาะสม โดยเฉพาะไลน์กีตาร์แบบเฮฟวีเมทัลในช่วงต้นคริสต์ทศวรรษ 1970 แต่ด้านเนื้อเพลงกลับได้รับอิทธิพลของพังก์ร็อกมาอย่างเต็มที่ ด้วยถ้อยคำเสียดสีสังคม รวมไปถึงความคิดที่เป็นอิสระที่ได้รับมาจากช่วงต้นคริสต์ทศวรรษ 1980 ของอเมริกันฮาร์ดคอร์

โดยวงกรันจ์ร็อกในยุคแรก เช่น กรีนริเวอร์ มัดฮันนี่ ซาวด์การ์เดน ซึ่งหนักหน่วงกว่ากรันจ์ร็อกในยุคต่อมาอย่างเนอร์วานา ซึ่งความแตกต่างที่สังเกตได้อย่างชัดเจน คือเพลงของเนอร์วานามีความชัดเจนในเรื่องของทำนองที่ติดหูมากกว่า กรันจ์ร็อกได้เข้าสู่กระแสหลักกลางคริสต์ทศวรรษ 1990

## อ้างอิง
* ROCK KEEP ROLLIN  โดย ผู้จัดการออนไลน์ 8 กันยายน 2549 15:04 น.

หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
รายชื่อเหตุการณ์ในประเทศไทยที่ได้รับการฉลองวาระครบรอบโดยยูเนสโก

บทความนี้รวบรวม**รายพระนามและชื่อบุคคล[[ไทยสยาม|ชาวไทย]]** ที่ได้รับการถวายพระเกียรติหรือยกย่องเป็นบุคคลสำคัญของโลก เพื่อฉลองวาระครบรอบวันเกิดหรือเสียชีวิต หรือเหตุการณ์ทางประวัติศาสตร์ในประเทศไทยที่ได้รับการฉลองวาระครบรอบ โดย**[[ยูเนสโก|องค์การการศึกษา วิทยาศาสตร์ และวัฒนธรรมแห่งสหประชาชาติ]] (ยูเนสโก)**

## ชาวไทยที่ได้รับการถวายพระเกียรติหรือยกย่องเป็นบุคคลสำคัญของโลก

### บุคคลที่รับรองบัญชีรายชื่อเบื้องต้น

### บุคคลที่อาจเสนอรับรองบัญชีรายชื่อเบื้องต้น

### บุคคลที่เคยเสนอชื่อบัญชีเบื้องต้น

## เหตุการณ์ในประวัติศาสตร์ไทยที่ยูเนสโกร่วมเฉลิมฉลอง

## อ้างอิง


หมวดหมู่:รายชื่อชาวไทย
หมวดหมู่:รายชื่อเกี่ยวกับประเทศไทย
หมวดหมู่:บุคคล
อาร์โคซอร์

**อาร์โคซอร์** (อังกฤษ: Archosaur, มาจากภาษากรีกแปลว่า กิ้งก่าผู้ครองโลก) ได้แก่กลุ่มของสัตว์เลื้อยคลานจำพวกหนึ่งซึ่งมีกะโหลกแบบ diapsid (มีสองโพรงในแต่ละด้าน) ซึ่งในอดีตรวมไปถึงไดโนเสาร์ ส่วนสัตว์พวกอาร์โคซอร์ที่เหลืออยู่ในปัจจุบัน ได้แก่ จระเข้ และ นก

ยังเป็นที่ถกเถียงกันว่า อาร์โคซอร์ ถือกำเนิดขึ้นมาเมื่อไร พวกที่จัดให้สัตว์เลี้อยคลาย *Archosaurus rossicus* และ/หรือ *Protorosaurus speneri* ว่าเป็นอาร์โคซอร์เต็มตัว จะถือเอายุคเพอร์เมียนตอนปลายเป็นจุดเริ่มต้น ในขณะที่อีกกลุ่มจัดสัตว์เลื้อยคลานข้างตนเป็นพวก อาร์โคซอริฟอรมส์ (archosauriformes) และนับให้อาร์โคซอร์วิวัฒนาการต่อจาก archosauriformes อีกที ยึดเอายุคโอลีนีเคียน (Olenekian, ตรงกับยุคไทรแอสซิกตอนต้น) เป็นจุดกำเนิด

อาร์โคซอร์เป็นสัตว์ที่ครองโลกในยุคไทรแอสซิก

หมวดหมู่:สัตว์เลื้อยคลานยุคก่อนประวัติศาสตร์
เกมชุดซิมซิตี

**ซิมซิตี** () เป็นชุดเกมแนววางแผน สร้างเมืองที่พัฒนาโดยแมกซิส เป็นการจำลองสร้างเมือง เช่น สร้างสวนสาธารณะ สร้างเสาไฟฟ้า สวนสัตว์ พิพิธภัณฑ์ สถานที่ท่องเที่ยว ฯลฯ และกำหนดพื้นที่ให้ประชาชนสร้างบ้าน สร้างอาคาร ตึก โรงงานอุตสาหกรรม และฟาร์มเกษตร และยังสร้างภูมิประเทศเช่น สร้างน้ำ สร้างภูเขา และมีการเกิดภัยพิบัติ เช่น พายุทอร์นาโด

## รายชื่อเกมส์สร้างเมืองซิมซิตี

thumb|ภาพกล่องวิดีโอเกมซิมซิตี

; ซิมซิตี : เป็นเกมสร้างเมืองภาคแรก เริ่มวางจำหน่ายครั้งแรกเมื่อปี พ.ศ. 2532 ออกแบบโดยวิลล์ ไรต์ ซิมซิตี เป็นผลงานแรกของแมกซิส เดิมเขียนสำหรับระบบปฏิบัติการดอส ซึ่งต่อมาเขียนสำหรับคอมพิวเตอร์และเครื่องเล่นเกมระบบอื่น รหัสต้นฉบับของเกมได้"พลอยไป"ในปี ๒๕๕๑ ใช้ชื่อเริ่มต้นของเกม SimCity เป็นMicropolis 

; ซิมซิตี 2000 : เกมพัฒนาภาคต่อ โดยมีการปรับปรุงมุมมองในลักษณะไอโซเมตริก นอกเหนือจากมุมมองจากด้านบนของภาคแรก พื้นดินของภาคนี้มีระดับชั้นความสูงเพิ่มขึ้นมา และมีการออกแบบสิ่งก่อสร้างเหนือพื้นดิน และใต้พื้นดิน

; ซิมซิตี 3000 - SimCity 3000 ย่อว่า SC3K : เป็นภาคที่สามของเกมซิมซิตี เริ่มวางจำหน่ายเมื่อ 31 มกราคม ค.ศ. 1999 โดยมีพัฒนาเพิ่มเติมหลายอย่าง รวมถึงพัฒนาในลักษณะของประเทศไทย และคนไทยตั้งชื่อว่า **มหานคร 3000** มีที่ตั้งชื่อเมืองว่ากรุงเทพมหานครในสิ่งก่อสร้างนี้เพิ่มขึ้นอีก เช่น อนุสาวรีย์ประชาธิปไตย วัดไทย สวนหลวง ร.9 และ ตึกใบหยก 2

;
; ซิมซิตี โซไซตีส์ : เป็นวิดีโอเกมแนววางแผน สร้างเมืองตัวที่ 5 ของเกมชุดซิมซิตี แต่นี่กลับเป็นภาคแรกที่ไม่มีหมายเลขกำกับภาค เริ่มวางจำหน่ายเมื่อ 13 พฤศจิกายน พ.ศ. 2550 สร้างโดย Tilted Mill Entertainment เขียนโดย Electronic Arts

;
; ซิมซิตี(ปี 2013) : เป็นเกมสร้างเมืองตัวที่ 6(หากนับซิมซิตี โซไซตีส์ที่ Tilted Mill Entertainment พัฒนาร่วมกับ Electronic Arts แต่หากไม่นับซิมซิตี โซไซตีส์  ซิมซิตี้ภาคปี 2013 จะเป็นลำดับที่ 5)ของเกมชุดซิมซิตี และยังเป็นครั้งที่ 2 ที่ไม่มีเลขกำกับภาค และยังเป็นครั้งแรกที่มีการกลับมาใช้ชื่อซิมซิตีเหมือนกับภาคแรก ที่ไม่มีชื่อภาคกำกับท้าย และเลขกำกับท้ายเหมือนภาคแรก โดยที่มีลักษณะเหมือนกับการนำซิมซิตี ภาคที่ 4(การวางผังเมืองแบบเขต)มาทำในรูปแบบภาพสามมิติ เช่นเดียวกับซิมซิตี โซไซตีส์ โดยมีกำหนดวางจำหน่ายอย่างเป็นทางการในประเทศสหรัฐอเมริกา วันที่ 5 มีนาคม ค.ศ. 2013

## อ้างอิง
* ประวัติซิมซิตี 

หมวดหมู่:เกมสร้างเมือง
*
หมวดหมู่:เกมชุด
หมวดหมู่:เกมสำหรับแอนดรอยด์